钦定古今图书集成/明伦汇编/官常典/第580卷 > 蔡天祐
## 钦定古今图书集成/明伦汇编/官常典/第580卷 > 蔡天祐

按《明外史》本传：“天祐，字成之，睢州人。父晟，济南知府，
以廉惠闻。天祐举弘治末进士，改庶吉士，授吏科给
事中，出为福建佥事，历山东副使，分巡辽阳。岁歉，活
饥民万馀，辟滨海圩田数万顷，民名之曰‘蔡公田’。累
迁山西按察使。大同兵乱，巡抚张文锦遇害，诏曲赦
乱卒，擢天祐右佥都御史代之。天祐从数骑驰入城”，
谕军士献首恶，众心稍定。会尚书金献民、总兵官杭
雄出师甘肃，道大同。乱卒疑见讨，复鼓噪。天祐惧，急
请再赦。兵部言：元恶不除，无以警后，请特遣大臣总
督宣、大军务，以制其变。乃命户部侍郎胡瓒偕都督
鲁纲统京军三千人以往。瓒等未发，而进士李枝赍
饷银至。乱卒曰：“此承密诏，尽杀大同”人，为军犒也。夜
中火起，围枝馆，出牒示之，乃解。寻复杀知县王文昌，
围代王府，胁王奏乞赦王，急携二郡王走宣府。巡按
御史王官言：“乱卒方嚣，大帅兵压境，是趣之叛也。请
亟止禁军，容臣密图。”乃命瓒驻兵宣府。顷之，天祐奏
总兵官桂勇已捕五十四人，请止京军勿遣。帝责以
阻挠，令必获首恶郭鉴等。既而瓒次阳和勇，天祐令
千户苗登擒斩鉴等十一人，函首送瓒，请班师。甫二
日，鉴父郭疤子复纠徐毡儿等，夜杀勇家人，又毁苗
登家。瓒言非尽歼不可。帝乃切让天祐，召勇还京，以
故总兵朱振代之。敕瓒仍驻宣府。居无何，天祐捕戮徐毡儿等，瓒等遂班师。明年正月，侍郎李昆、孟春，总
兵官马永交章言“疤子潜逃塞外，必为后患。”帝将遣
使勘，会瓒还京，言逃卒无足患，帝乃罢勘官勿遣。疤
子复潜入城，夜焚振第。明旦，天祐闭城大索，获疤子
及其党三十四人，悉斩以徇。尽宥胁从，人心乃大定。
事闻，赉银币。已，进副都御史，巡抚如故。寻就进兵部
右侍郎。久之，召还部。天祐以藩禄久缺，又岁当缮边
垣，用便宜增淮盐引价，每引万加银五千被讦，帝宥
之。至是御史李宗枢复追论前事，天祐因引疾去。居
二年，奉诏起用，未至京，得疾告归，卒。天祐有才智，兵
变时，左右皆贼耳目，幕府动静悉知之。天祐广招星
卜艺士，往来军中，因具得其情，卒赖以成功。在镇七
年，威德大著，父老为立“安辑祠。”